《五言古诗凡十四首 其十四》
明代·李昱

牝鸡司晨祸，变乱五十秋。向非张公能，唐室几为周。

斩本须斩根，绝水当绝流。惜哉不及此，三思乃见优。

事机一以失，养患成奸谋。崎岖道路远，竟死谁之尤。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。